Lo-Renz-O/malagasy-sentence huggingface dataset:
Ny fampiorenam-paka ny fitiavana ajoron’ny prolepse. Tsy izay ihany anefa fa eo ihany koa ny toetra aseho ho hita maso dia ny fandeferana sy ny fifanajana. Amin’ny mpanoratra aza dia ireo no tokony ho voalohany indrindra. Io foto-keviny io indrindra no ilalaovany amin’ny prolepse na fanatsoahana teny iray avy ao anaty fehezanteny ary ametrahana azy eny aloha sy anoloana mpisolo tena ny toerana nialany136. Izany dia hita amin’ny hoe mahery tsy misy maharesy ny fitiavana raha ekenao ho larony ny fandeferana sy ny fifanajana eo anatrehan’andriamanitra fitiavana a. P 17 ny ahitana ny prolepse eto dia ny teny hoe fitiavana ary ny mpisolo tena tampisaka misolo azy ao amin’ny toerana nialany dia ny mitambatra amin’ny laro. Eto dia tian’ny mpanoratra haseho fa ny fitiavana laroina fandeferana sy fifanajana io tokony ho fototra voalohan’ny fiarahana. Ary izany dia atao eo anatrehan’ireo hery tsy hita fa tsy ieboeboana amin’ny velona. Raha tsorina dia mitaky ny fahatahorana ny hery hafa fa tsy ny velona ny fanarahana ny fitiavana, ary ho zary velom-pototra tokoa ny fitiavana. Na dia ny fitiavana aza no teren’ny mpanoratra ho fototra voalohany amin’ny fiarahan’olon-droa, dia mbola aseho ihany koa fa io no iafarany, hita izany amin’ny famerenany eo amparam- pehezanteny ny teny hoe fitiavana. Raha aravona ny fototra iorenan’ny fitiavana, raha tiana ho mafy fototra, dia ny fandeferana sy fifanajana laroina fitiavana fa tsy tahotra no fahiny
Eto no ilana ny fanaovana ny fanadihadihadiana eny ifotony satria raha tsy manatona eny ifotony amin’ny olona kendrena sy ny olona iantefan’ny serasera dia tsy ho fantatra mihitsy ny mombamomba ny olona resen-dahatra nefa miankina amin’ny fahafantarana ny mombamomba ny olona hanaovana fanentanana ny famolavolana ny hafatra izay tokony ho lazaina aminy, ny fihetsika manoloana azy, ny fiteny, ny fitafy.
Niezaka ny mpanoratra handrafitra tononkalo mirindra tamin’ity vanim-potoana ity, saingy tsy tonga lafatra tanteraka araka ny lasitra nomen’i justin rainizanabololona momba ny fandaharana poezia izany. Hita taratra tamin’ny fandinihana ny endrika ivelan’ireny tononkalo ireny ny fitsipahan’izy ireo ny fitsipika mety hangejangeja ny maha-izy azy. Betsaka koa ny poeta no nirotsaka an-tsehatra tamin’ny fandrafetana tononkalo malala-drafitra ho fanehoan’izy ireo ny hetahetam-pahafahana tao anatiny. ’ndeha àry hovoabasana fohy etoana ny firafitry ny tononkalo sy ny fanehoan-kevitra nampiasain’ny mpanakanto.
Vitany irery ny famoronana fa manampy betsaka azy amin’izany ny fifaneraserana amin’ireo mpanoratra namany. I harilala ranjatohery ihany koa manao toy izany; hoy izy hoe tsy misy asa soratra teraka ho azy avy amin’ny famoronan’ny eritreritry ny mpanoratra madiodio. Miainga amin’ny toe-javatra iainana ny asa soratra. 24
Tamy ianao hanani-bohitra, mifofofofo ka mirohotra mba hampivava izay najoro ho potika, ary ho torotoro tonga ianao mba handrava izay natsanganay omaly dia ilay fanilo mpanazavan’ny aizim-be izay mampijaly kotrok’orana sy riaka no nentinao mba hampifika ity taranaka hifanolo, ireo solofo kolokolo ; tonga ianao nivimbina orana mba hanafotra tanàna hanamafy ilay fatorana, hahato izay nokasana tonga ianao nanavatsava sy nivimbin-drisoriso ka nahay nanaron-tava tsy ho kary na ho piso ; tonga ianao namiravira sy nandevona ny sira tsy ahafahanao manokona ka hitakoko sy hivonkona eo amorom-patana eo, hisentosento, hitoreo ; tonga ianao ka nitety tsy an-tanàna, tsy an-tanety tsy nifidy hosimbana tamin’ny lalana nombana k’izay tratranao nitondra faisana tsy nananan’indrafo k’ilay mba vokatra niraisana , lo sy potika avokoa
Izay mahare izao teny izao, hoy rabeniomby tamim-peo avo, dia mba lazao lahy ikaky sy ineny, fa ho eto kitrivo izahay no honina. Tsy misy mahafaty hoe rehefa eo anilan’ny tiana. Eto izahay no hanadino ny fahorian’ny tany, ka higoka ny hasambaran’ny mandrakizay! Novahan-dravolahanta ny kitambiny, dia nararany teo anilan’ny tongony. Napetra- drabeniomby teo koa ny valihany sy ny lambany. Ary nesoriny ny sarandrana nifehy ny valahany, dia nahodidiny hampifaningotra iray ny tenan’izy roroa ho vita fato-maty. Avy eo notampenany rovi- damba ny mason’ilay tokany. Madiva ny farany! Tampoka, nampifaminganin-drabeniomby ny tongony sy ny an-dravolahanta. Niara- nitsingidina teo an-tsolatra nijoroany ireo mpifankatia, nikodiadia nifamadibadika nanaraka ny fisolampin’ny tevana, ary nony teo amorom-baton’ambatofanga dia niara-nisavoana nivarina any anaty rano. Nikotrokotroka ny farihy nidobohany, nitefotefoka vetivety foana teo, toa nisamboaravoara, nitelina alaovalo ireo nofo roroa. Avy eo nody tamin’ny fahatoniany tanteraka indray ny voary rehetra. Nitsatoka tamin’izay endriny maloka nandaozan’ireo mpifankatia ny tany izay ny tontolo manodidina. Indro ny farihin’i tritriva mitahiry ny taolambalon-drabeniomby sy ravolahanta, fa toa misaron-damba mainty, mitafy tontolo misaona anidinan’ny avelon’eritreritra! Mahatorovandrovana izay jerena! Toa mirakitra alahelo! Voary maty fanahy! Maty masoandro, tamin’izay! Tafalatsaka ny haizina!
Fehiny, manana ny fomba fiheverany ny amin’ny tsinjara toerana omena ny lehilahy sy ny vehivavy ny fiangonana katôlika. Na tany amin’ny fiforonan’ny fiangonana izany, na ny fiangonana katôlika ankehitriny. Tsy ny fiangonana katôlika ihany fa samy manana ny fomba fijeriny ny fiangonana samihafa. Araka izany, tsy mitovy ny endrika isehoan’ny tsinjara toeran’ny lehilahy sy ny vehivavy eo anivon’ny fiangonana tsirairay samy hafa finoana. Amin’ny fiangonana katôlika, na mitovy aza ny foto-kevitra ijoroana dia mety ho samihafa ny fomba fisehony arakaraka ny paroasy sy ny kirisitianina ao aminy ary ny pretra mitantana azy. Miankina amina toe-javatra samihafa, noho izany, ny anjara toerana misy ny lehilahy sy ny vehivavy, amin’ny alalan’ireo sampana samihafa ahazoan’ny lahika tsirairay mandray anjara ao amin’ny paroasy misy azy. Kanefa, amin’ny ankapobeny dia mitovy ny zava-mitranga sy ny toe-javatra iainana isaky ny paroasy raha ny mikasika ny fahavitrihana ary ny tsinjara toeran’ny lehilahy sy ny vehivavy ao amin’ny paroasy misy azy. Kanefa, misy ihany ny iavahany amin’ny hafa toy ny mikasika ireo mpizara kômonio, ny mpiserivy, izay efa nasian-teny tato amin’ity fizarana ity. Raha ny ao amin’ny paroasy md josefa mahamasina, fiangonana nosafidina hanoharana ny endrika isehoan’ny miralenta amin’ny fiangonana katôlika dia miseho amin’ny loko samihafa arakaraka ny sehatra izany tsinjara toerana izany. Voamarina raha ny isan’ny kirisitianina misoratra anarana ara-dalàna mivavaka ao amin’ny paroasy fa maro kokoa ny vehivavy raha mitaha amin’ny lehilahy tahaka ny amin’ny fiangonana rehetra. Toraka izany koa ny zava-misy amin’ny ankapobeny ao anatin’ny fikambanana samihafa, betsaka hatrany ny vehivavy.
Marihina fa tsara fari-piainana kokoa ny mpanjono an-dranomamy raha miohatra amin’ny mpanjono an-dranomasina. Noho izany, dia ny fanamaivanan-danja ny fianarana no mahatonga ny zanaka mpanjono an-dranomamy sasany hijanona amin’ny fianarana, fa tsy noho ny fahasahiranan’ny ray aman-dreniny loatra. Valin-teny mahitsy toy izao no azo raha nanadihady ny antony nijanonan’izy ireo tamin’ny fianarana sahady izahay vola 52
L’heure actuelle, une centaine de détaillants de koba et de saucisses sillonnent la rue principale de la commune pour proposer leurs produits. Ils ne comptent qu’une seule femme que les hommes respectent. Nous préférons nous faire petits quand elle vient courir avec nous pour aller vers les gens restés dans leur véhicule , affirme, tout sourire, un jeune vendeur qui fait ce métier depuis 4 ans. Sinon, la vente sur les quelques étals également en bord de route est particulièrement
Ny mponina sy ny foto-pivelomany maro karazana ny mponina ao ambohimahavelona, misy ny tompon-tany ao kosa ny vahiny. Manana ny foto-pivelomana izay manavanana azy àry izy ireo ary mifanaraka amin’ny toetany sy ny toetrandro ao an-toerana ihany koa izay mbola hohitantsika etsy ambany.
Ny ala anisan’ny faritra be ala kininina iny toerana iny, izay mahatratra 88.200 ha14 eo ho eo. Saika tsy diso anjara amin’izany avokoa ny fokontany tsirairay. Azo heverina fa mba hampandehanana ny fiarandalam-by, izay mamakivaky iny faritra iny, no tena nilana ireny ala kininina ireny, fahiny. Ny fizahan-tany mahasarika ny vahiny hivezivezy amin’iny faritra iny ny fisian’ireo toerana manintona mpizaha tany toy ny dobo ramiangaly ao ankadimanga
Javatra resahina 148. Ao amin’ny fanombohan-dresaka araka izany no anolorana ny hevitra tohanana ka misarika ny olona resen-dahatra ho tafiditra ao anatin’ny seha- panambarana, izay no antsoina hoe cadrage na fampifantohana. Izany hoe fanokafana ny lahateny amin’izay isongadinan’ny resaka mba hamefena ny sain’ny olona resen- dahatra hifantoka ao amin’ny tontolon’ny seha-panambarana. Mety hiseho amin’ny endrika samihafa ny famakiana resaka. Santionany ihany anefa no aseho amin’ny alalan’ny ohatra vitsivitsy ny tsenan’ny teny tsy dia fandre loatra eo amin’ny fanabeazana malagasy ny atao hoe tsenan’ny teny , kanefa dia tena zava-misy ifaharan’ny fampandrosoana. Tsy inona ny tsena fa fihaonan’ny mpivarotra mitondra ny entany amin’ny mpanjifa mila an’izany. Ny lalàn’ny tsena dia ny tolotra sy ny tinady , ary dia ara-dalàna ny fifaninana. Ny tolotra dia miseho amin’ny fahaizana mampilendalenda ny entana ho tonga filan’ny olona. Ny tinady kosa dia miseho amin’ny filan’ny mpanjifa mitady izay ilainy eo amin’ny kalitao, eo amin’ny fampiasana ny entana ary mifanaraka amin’ny fahefa-mividy. Entam-barotra toy izany ny teny ratiaray suzette, 2014
Zary mitoloko, zary mitomany ny olona nahoana? Tsisy iray miteny, tsisy mitomany gina zary moana. Ao amin’ny dindo ny vatana taolanin’ny geja izay mandazo no indro miantso tazo handany izany hery mifofotra sy miady antenantenan’ady ao amin’ny tarazo azo heverina ho toy ny tohana na arofanina ity endrika ity. Entin’ny mpanoratra maneho fa samy maka ho azy ny mpiara-monina ary mifamandripandrika. Ao amin’ny dindo dia anambaran’i arni fa ny lehibe manindry ny kely; ary ny madinika manao izay hahalavo ny ngeza. Izany hoe tsy misy mifampiraharaha na mifampitsabatsabaka amin’ny f ainan’ny hafa fa samy mandeha, samy mitady. Ao amin’ny tarazo indray no anehoan’i arni ny zava-misy eo amin’ny fifampitondran’ny lehibe sy ny madinika ka ny andalana lava anehoany ny zava-misy, ary ny andalana fohy ny vokany. Izany hoe mitory tsy fitoviana eo amin’ny fitondrana ny madinika sy ny ngeza. Misy ihany koa ny endrika toy izao ao amin’ny zo
Famintinana ny fizarana voalohany teto amin’ity fizarana voalohany ity no namelabelarana ny fanoritsoritana ny sekoly sy ny hita nandritra ny firotsahana an-tsehatra. Notaterina tamin’izany ny mombamomba ny sekoly amin’ny ankapobeny sy ny valin’ny fanadihadiana natao ary ny hita nandritra ny fampianarana. Sekoly iray lehibe mahasarika ny mpianatra eto an-drenivohitra tokoa ny lycée moderne ampefiloha, noho izy manara-penitra sy manana ny maha izy azy. Eo ihany koa ny maha sekoly filamatra azy, izay iavahany amin’ireo sekoly hafa misy eto. Tombony manokana aza ny fisian’ireo fotodrafitrasa samihafa ao an-toerana.
Lanto h. J randriamanantena , 2004, caractérisation de processus de la mise en uvre de la décentralisation cas de commune rurale d’antanetikely ambohijoky , tak 68 23 fanatrehana ny fivoriam-pokonolona tao amin’ny fokontany andranofotsy tamin’ny 13 febroary 2005 tamin’ny 3 ora tolakandro sy tao amin’ny fokontany antakiaka tamin’ny 20 martsa 2005 tamin’ny 2 ora 30 minitra tolakandro.
Malagasy indray, ohatra, ny famadihana azo atao tsara ny famadihana ary na ireo mpitondra fiangonana katolika aza dia mamadika. Azo raisina ho ohatra amin’izany ny famadihana izay natao tao andohalo, araka ny voalazan’i a. G. Razafindratandra 2000 3 dia navadika ireo razana fito, ray aman-dreny be teo amin’ny eglizy eveka misionera telo, kardinaly roa sy eveka malagasy roa. Niparitaka be ny nandevenana ireo ray aman-dreny fito ireo satria tao ny teo ambohipo, nisy koa ny tao andohalo. Ny eveka moa dia ao amin’ny katedraly no milevina ao ambanin’ny ôtely alitara ao ka voahitsaka lava dia hita hoe tsy mety izany amin’ny maha-malagasy, dia navadika sy nafindra toerana ao amin’ny katedraly ao ihany. Tamin’ny andron’ny kardinaly a. Razafindratandra no nanaovana io famadihana io. 2000 mahery no isan’ireo kristianina ary ahitana ireo fikambanana samihafa ao am-piangonana.
Izany hoe, miseho hatrany amin’ny alalan’ny an-tanan-tohatra ny andraikitra sahanin’ireo mpisehatra tsirairay ireo. Ny minisitera dia mipetraka any amin’ny toerana ambony hatrany amin’ny maha mpitantana azy. Izy no mamolavola ny fandaharam- pianarana izay miankina betsaka amin’ny mety ho fiovaovan’ny lalam-panorenana, izany hoe ny politika ankapoben’ny fanjakana. Ny fandaharam-pianarana novokariny kosa, izay tokony hifamaly amin’ny filan’ny tsenan’ny asa dia entina eo anivon’ny sekoly mba hampitaina amin’ny mpianatra. Tsy misy ny fanaraha-maso mivantana avy any aminy, araka izany, afatsy ny fampanaovana fanadinam-panjakana irery ihany. Tsy dia misy ny serasera eo amin’ireo mpisehatra ireo. Tahaka izao no azo anehoana izany endri-pifandraisana izany amin’ny ankapobeny kisary 5 endri-pifandraisana mahazatra eo amin’ny mpisehatry ny fanabeazana
Fototra io. Miainga avy amin’ny fahitany izany mantsy no ahitany izay tokony hitondrany ny tenany manoloana ny trangam-piainana izay tsy maintsy lalovany amin’ny ankapobeny. Raha nitera-boka-tsoa ho an’ilay mpandray anjara ny toetra amam- pihetsiny manoloana ny fiainany, dia azo lazaina ho modely izy amin’ny fitondran- tena, eo anatrehan’ny mpamaky. Raha ny mifanipaka amin’izany kosa indray no hita dia azo lazaina ho lesona ho an’ny mpamaky ny fiainana nodiaviny mba hahafahan’ity farany manapa-kevitra raha mety ho tojo ny toy izany. Safidin’i eric ravalisoa manokana ny nampiasa mpandray anjara tokana, manamora ny fandraisana fampianarana izany. I miaro no mpandray anjara fototra ao amin’ny tantara. Ny fanabeazana ataon’ny mpanoratra eto dia ny fanehoana fa ny fifankatiavana irery ihany no mampaharitra ny tokantrano ary koa fototra mampijoro azy. I miaro dia zazalahy lahy tokana, niezaka tamin’ny fiainana mba hiadana kokoa noho ireo ray aman-dreniny. Nafantoky ny mpanoratra taminy ny fizotran’ny tantara mba hanamora ny fandraisana azy. Niezaka ireo ray aman-drenin’i miaro ny anao izay hahatafita azy. Tsy hadinon’izy ireo ihany koa ny nanabe azy araka ny finoana kristianina. Hoy i miaro ao amin’ny boky, takila 09 raha manana finoana hoatra ny voan- tsinampy iray aza ianareo ka hiteny amin’io tendrombohitra io hoe mifindrà ery, dia hifindra izy ; ary tsy hisy tsy ho hainareo .
Raha tiana hateza ny zavatra iray, dia mila hajaina fatratra izy, tehirizina tsara mba tsy ho azon’ny mpisompatra. Toy izany koa ny fitiavana arakaraka ny fahaizana mikolokolo azy no mampaharitra azy. Fomba maro no azo entina mikolokolo ny fitiavana, araka ny hita tao amin’ireo tononkira teatraly.
Sokajy c isan’ny mpianatra 59 nahazo salan’isa mihoatra ny 10 10 29 49,2 tsy nahazo salan’isa tsara 10 30 50,8 salan’isan’ny kilasy amin’ny taranja malagasy 10,02 salan’isa farany ambany 05 20 salan’isa farany ambony 14,5 20
Noho izany, ny fifanantsafana amin’ny fahafatesana dia sehatra iray itantarana ny antony nahafaty ny olona iray. Izany hoe tantaraina amin’ny vahiny na sy ny havana avokoa ny endrika nisehoan’ny fahafatesana tamin’ny olona iray. Ny mpanantsafa izay tompon-tany 131 no tompon’andraikitra voalohany amin’ny fampahalalahana ny zava- 130 généviève calame griaule, langage et cultures africaines, editions françois maspero, 1977, 355pages. Pourquoi l’ethnolinguistiques page 22-23 la littérature orale constitue un message trasmis par un agent à l’interieur d’un certain contexte culturel et social par l’intermédiaire d’une certaine langue 131 ilazan’ny antanala ny olona monina eo amin’ilay tanàna misy an’ilay faty na ny olona monina manodidina an’ilay tanàna misy an’ilay fahoriana.
Ho famintinana izay voalaza teo izay, dia azo ambara fa mifandray mandrakariva ny toe-javatra tantaraina sy ny fotoana ao amin’ny asa soratr’i faralahy. Mety hanaraka ny fizotry ny fotoana ny fitantarana na tsia. Tsy manaraka ny fizotry ny fotoana ny fitantarana rehefa manao dia mianotra ny fitantarana, na ajanon’ny mpanoratra kely aloha ny fitantarana ny momba ny mpandray anjara iray, fa mitodika amin’ny mpandray anjara iray hafa izy.
Indray andro raha nandeha nanatona mpisikidy izy mianaka ireo dia nitsiry hevi- dratsy, na dia zavatra hafa aza no anton-diany. Toa tsy hiteraka ity izanajaza ry neny ka ho vato kiboribory amin’iny ny anadahiko. Jereo ity havitsiantsika. Hoy raketamalala tamin-dreniny mba lasa dia lasa tokoa ity ny eritreritro, ry iketaka. Efa hadiva ho roa taona izao hoy rambolasoa ny tahaka izao kay ry neny, no mahatsara ny fifampizahan-toetra araka ny fomban’ny ntaolo. Raketamalala ka rehefa fantampantatra fa tsy hifanambina dia mifampitsodrano rambolasoa
Bazy tsy hangina aho e! Ka hanao ianao sa tsy hanao an? Soameva o ry bazy a! Fanehoam-pitiavana eo amin ny mpivady ange ny firaisana ara- nofo fa tsy amboletra toy izany e! Bazy hay? Rehefa any amin ny hafa zany fitiavana fa rehefa i bazy no mangataka hanao dia amboletra? Soameva fa tsy mazava aminao ve ny teniko teo e! ? Marary ahy hoa ny andilako voadona teo iny. Bazy mihomehy tsiravo hay moa andilana indray fa tsy hoe reraka? Ssss! Ataoko mahalala ahy tsara ianao manombok izao fa dia efa miteny aho. Soameva mikoropaka fa hanao inon. Bazy mitsangana ianao teo sady mamono soameva mitaraina, mihiaka fa. Lasa adala ve ianao e? Kay! ! Bazy a! Fa maninona aho no vonoinao tsy amin antony e! Tsy mba manan-tsafidy ve izany izaho aminao fa tsy maintsy manaiky izay tianao hatao foana e? Raha tsy izany dia vonoinao toy izao? Bazy ka vadiko ianao ka! Soameva vadinao ve dia hataonao toy iz. Voavono bazy mbola mahita ho tenenina ihany itena? Mandrovitra akanjo soameva aza rovitinao ny akanjoko e! Bazy rehefa tsy hanaiky mora dia tsy maintsy ataoko amin ny fanaovana azy ka! Soameva mifona re aho bazy a! Mitaraina marary ange zany fa aoka marina e! Bazy rehefa tsy mahalala ny adidy tokony hataonao amin ny vadinao ianao dia tsy maintsy terena toy izao e! Soameva aoka re bazy a! Maty aho e! Bazy mamelaka ary ampangino io vava io hoa!
Ireo no toetra mampiavaka an’i abel ratsimba, amin’ny ankapobeny. Tsy ny toetrany rehetra akory ireo, fa ampahany ihany. Izay no azo ambara mikasika an’i abel ratsimba, raha ny lafiny maha- olon-tsotra azy no asian-teny. Olona manan-talenta ihany koa anefa izy, satria, sady mpihira no mpamoron-kira. Raha lazaina amin’ny teny fohy dia mpanakanto i abel ratsimba. Izay lafiny izay indrindra no hanompanana ny toko faharoa ao anatin’ity fizarana voalohany ity.
Izaho angaha biby, hoy ny eritreritro mbola indray tolakandro ihany koa no nahitan’i dada ahy tamin’ny tsy nampoiziko teo amin’ny kihon-dàlana iray raha handeha hijery horonan-tsarimihetsika miditra amin’ny efatra aho fa ho aiza ise, hoy izy, angaha tsy mianatra? Tsy nahateny aho fa ny lohako no nosafosafoiko mandehana , hoy izy, fa any an-trano miresaka.
Ny mamy voatantavana tamin’ny fahasoavana natokanao ho ahy, ry tompo ray fitiavana 105 ary dia tohizany izany ery amin’ny faramparan’ny tononkalony hoe fa tia ahy ianao. Ary noho izany hatrany hatrany ihany, no mbola ampiakarako aminao anio amin’ny fo madio ny vavaka fifonako ho ahy sy ny ankohonako. Ho fanambinana ity finoana ironako, sy ho fanamasinana ny ilom-pitolomako ! 106
Niaina tao anaty sedra mahamay ny firenena nandritra ny taona 2009 hatramin’ny 2013, araka ny efa nambara tany amin’ny zava-nisy. Noraketin’ny mpanoratra an-tsora-kanto amin’ny maha mpitahiry ny zava-misy azy izay. Indreto asa soratra vitsivitsy notsongaina maneho ny fahantrana nisy teto madagasikara ohatra 1 tononkalo nosoratan’i rima mitondra ny lohateny hoe tafa .
Mpanampy nivo, hervé, algo, ivone ravaka pôlisy, ralf, sefon’i hervé sy i rodolf, karina, nadia, ireo mpiray afera amin- drodolf sy i victor any ivelany fangirifirin’ny reny noho ny ditran-janany sy ny vadiny ivone tena mila tsy ho zakako mihitsy ny ataon’i victor ry rodolf a! Rodolf fa maninona tokoa nedala izany, sao dia mifoka zava-mahadomelina? Ivone dia tsy fantatro intsony re ry rodolf a, sady mivandravandra mila hanaikitra izany izy rehefa mijery ahy tena hafa e! -ivone tena mampijaly antsika vady aman-janany ihany ny ataon-drainareo, rehefa mandeha tsy fantatra hoe aiza, tonga tsy mampahalala hoe tatsy na taroa. Fitiava-namana alahelo
Raha aravona izany dia fitantanana ny madinika ny fanabeazana, mba hahatonga azy ireo ho manam-panahy sy hanam-pahalalana hoentiny miatrika izay zava-misy amin ny fiarahamonina sy firenena misy azy. Kendrena mba hirindra sy hilamina ny fiaraha-miaina, tsy amin’ny lafiny tekinika ihany, fa amin’ny fomba fiheverana amam-poto-pisainana ihany koa.
Tsy hidirana lalina io toe-javatra io fa ny tiana hasongadina dia ny hahatsapana fa rehefa atao ny fandrasana teny dia mety miseho ny renifeo mamarana hasinteny ; izany toe- javatra izany dia anisan’ny tranga hamaivan’ny mpandinika ny hay teny malagasy. Marihina etoana fa misy ireo voanteny fitaovana, izay azo antsoina hoe zana-teny raha oharina amin’ny fototeny, miafara amin’ny renifeo. Anisan’izany ny mpampitohy amin-, an-, miasa ao amin’ny andian-teny amin-olona sy an-ila. Farany, misy ireo tsirin-teny miafara amin’ny renifeo tahaka ny man-, amp-, miasa ao amin’ny man-orana, m-amp-i-jaly. Atao izao fanamarihana izao satria alaim-panahy ny mpandinika ny teny malagasy hihevitra fa miafara amin’ny zanapeo daholo ireo voanteny miasa ao amin’ireo teny ireo.
Fihetseham-pon’ i tsiry teo am-pandraisana voalohany ilay karama nangalan’ ingahy aziz diman-jato ariary tera-tsemboka nivoa-dinitra nivoa-jijaka takila 51 nandeha ihany ny ora. Tera-tsemboka i fano; nivoa-dinitra aho; nivoa- jijaka rakotovao. Nentina nanambara ny harerahan’ izy telo mianaka vao voatatitra ilay horonan-damba.
Ho an i rondro kosa ara-pamoronana, ny saina mahatsiaro no iavahan ny olona amin ny biby. Ny fiitaran io saina io no mitarika azy hanam-panahy. Ary mira-maty amin ny vata-tenan ny olona izany fanahy izany heverinao ve ry dada fa mitombo saina ho azy noho ny hery miafin ny fanahy ny olona raha tsy mianatra? Matoa miavaka amin ny biby dia noho ny toe-tenany niforonana tsy mitovy. Matoa miavaka amin ny biby ny olombelona dia noho ny fetezan ny voatran-tsaina afa-misondrotra ananany fahatsiarovan-tena ary rehefa maty ny olona dia maty izay maha olona azy rehetra hany mijanona ho fahatsiarovana dia ny tantarany sy ny asany. 313
Matoa ny vorona misiotsioka dia faly sy miadana izy izay, tsy misy mampanahy azy; mety ho tsara ny andro na nahita sakafo izy na mety ho mahafinaritra azy ny toerana misy azy, sns. Ny andalana roa farany mamarana ny andininy iray kosa dia ilazan’ny kamboty sy amborahany ny fijaliany sy ny fahoriany.
Lasa ianao ry ilay nazoto! Nefa tsy mamoy anao toy ny tsy manana fanantenana ny vady malalanao sy ny zanakao telo lahy ary ny reny tsy mahafoy anao ho kiady ny havana sy ny namanao, izay nanana anao rehareha. Ny nofonao no mangatsiaka, ny fonao no tsy mitempo intsony; nefa mbola velona, sy manafana ny fon’ny fahatsiarovana ny asanao. Ary mbola hanazava ny dianay ny fampianarana avy amin’ny fiainanao manontolo. Mahery noho ny fahafatesana izany ka mandria amim-piadanana